Som elbilejer på 7. år og inden da mangeårigt medlem af FDM, kan jeg tilføje, at en af grundene til denne skepsis skal findes i dækningen af elbiler i FDMs magasin Motor. Der har i de sidste 10-15 år (minimum) været skrevet meget negativt om elbiler i særligt dette magasin samtidig med at brintbilernes snarlige kommen er talt op. Tonen omkring elbiler i FDMs magasin har heldigvis ændret sig i det seneste års tid, men det tager tid at overbevise alle deres læsere om at de nu har skiftet retning. Samtidig bliver brintbiler stadig beskrevet som den nye kommende teknologi, senest med en skamrosen af den nye Toyota Mirai, uden af beskrive de mange udfordringer for brintbiler. Derudover gives der ofte stadig forkerte tekniske råd og vejledninger omkring elbiler fra FDM.